stanford-oval/wikipedia huggingface dataset:
Venäläiset tulevat, venäläiset tulevat

| Venäläiset tulevat, venäläiset tulevat> The Russians Are Coming, the Russians Are Coming |
| --- | --- |

Ohjaaja:  Norman Jewison
Käsikirjoittaja:  William Rose
Perustuu:  Nathaniel Benchleyn romaaniin The Off-Islanders
Tuottaja:   Norman Jewison  Walter Mirisch 
Säveltäjä:  Johnny Mandel
Kuvaaja:  Joseph Biroc
Leikkaaja:   Hal Ashby  J. Terry Williams 
Tuotantosuunnittelija:  Robert F. Boyle
Lavastaja:  Darrell Silvera
Erikoistehosteet:  Daniel W. Hays
Valmistustiedot
Valmistusmaa:  Yhdysvallat
Tuotantoyhtiö:  United Artists Pictures Inc.
Levittäjä:  United Artists Netflix
Ensi-ilta:  1966
Kesto:  120 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Venäläiset tulevat, venäläiset tulevat (engl. The Russians Are Coming, the Russians Are Coming) on yhdysvaltalainen komediaelokuva vuodelta 1966. Elokuvan ohjaaja oli Norman Jewison ja pääosissa olivat mm. Jonathan Winters, Alan Arkin, Carl Reiner ja Eva Marie Saint.
Elokuva pohjautuu Nathaniel Benchleyn kirjaan The Off-Islanders.
Juoni

Neuvostoliittolainen sukellusvene ajaa karille Massachusettsin osavaltion rannikolla. Saadakseen aluksensa irti sukellusveneen miehistö joutuu rantautumaan ja etsimään apua, mutta huhut Neuvostoliiton maihinnoususta Yhdysvaltain maaperälle alkavat pian levitä.
Näyttelijät

| 0 | 1 | 2 |
| --- | --- | --- |
|  Alan Arkin  | … |  luutnantti Juri Rozanov   |
|  Carl Reiner  | … |  Walt Whittaker   |
|  Eva Marie Saint  | … |  Elspeth Whittaker   |
|  Jonathan Winters  | … |  Norman Jonas   |
|  Brian Keith  | … |  poliisipäällikkö Link Mattocks   |
|  Theodore Bikel  | … |  venäläisten kapteeni   |
|  Michael J. Pollard  | … |  lentokonemekaanikko Stanley   |
Aiheesta muualla

Venäläiset tulevat, venäläiset tulevat Internet Movie Databasessa (englanniksi)
Ville Lehmuskoski

Ville-Pekka Lehmuskoski (s. 24. elokuuta 1973 Helsinki) on suomalainen diplomi-insinööri ja liikennealan vaikuttaja.
Lehmuskoski on valmistunut vuonna 1998 diplomi-insinööriksi Teknillisestä korkeakoulusta Espoosta pääaineenaan liikennetekniikka ja sivuaineinaan tietekniikka, yhdyskuntien ympäristönsuojelu sekä vesihuoltotekniikka. Lehmuskoski on täydentänyt osaamistaan AaltoEE:n executive MBA-kurssilla, josta valmistui 27. marraskuuta 2015.
Lehmuskoski toimi kymmenen vuoden ajan 1996–2006 liikennealan konsulttitoimisto WSP:ssä (ent. LT-Konsultit), pääosan ajasta osastopäällikkönä. Vuosina 2002–2003 hän oli työkomennuksella Cambridgessa Isossa-Britanniassa, painopisteinä kansainvälisten liiketoimintojen kehittäminen, liikenteen älykkään teknologian ratkaisut sekä liikenne- ja maankäyttömallit.
Sittemmin Lehmuskoski toimi Helsingin kaupungin liikennelaitoksen (HKL) suunnittelujohtajana vuosina 2006–2009, Helsingin seudun liikenteen (HSL) joukkoliikennesuunnitteluosaston johtajana 2010–2012 ja Helsingin liikennesuunnittelupäällikkönä vuosina 2012–2014. Vuosina 2014–2021 Lehmuskoski toimi HKL:n toimitusjohtajana, ja vuoden 2022 alussa hän aloitti Helsingin kaupungin kaupunkiympäristön toimialajohtajana.
Lehmuskoski harrastaa monipuolisesti liikuntaa ja urheilua. Hänellä on curlingista kahdeksan SM-tason mitalia. Lehmuskoski on toiminut juniorijoukkueiden valmentajana jalkapallossa. Hän on avoliitossa ja hänellä on kolme lasta.
Woody Strode

Strode kuvissa eri vuosilta.
Woodrow Wilson Woolwine "Woody" Strode (25. heinäkuuta 1914 Los Angeles – 31. joulukuuta 1994 Glendora) oli yhdysvaltalainen näyttelijä. Ennen aktiivisinta elokuvauraansa hän oli lahjakas urheilija, joka tuli tunnetuksi kymmenottelusta, amerikkalaisesta jalkapallosta ja showpainista.
Strode sai Golden Globe -ehdokkuuden roolistaan elokuvassa Spartacus (1960). Elokuvan Huuliharppukostaja alussa hän oli yksi kolmesta palkkatappajasta yhdessä Al Mulockin ja Jack Elamin kanssa roolinimellä Stony. He odottelevat saapuvaa junaa yksinäisellä rautatieasemalla Arizonassa kärpäsen häiritsemänä elokuvan 13 minuuttia pitkässä, klassisessa alkukohtauksessa. Vuonna 1987 Strode voitti Golden Boot -palkinnon. Kaikkiaan näyttelijä esiintyi useissa kymmenissä elokuvissa, joista viimeinen ilmestyi vasta hänen jo kuoltuaan.
Strode kuoli keuhkosyöpään Kaliforniassa 80-vuotiaana.
Aiheesta muualla

Woody Strode Internet Movie Databasessa. (englanniksi)
Wilhelm Kienzl

Wilhelm Kienzl
Wilhelm Kienzl (17. tammikuuta 1857 – 19. lokakuuta 1941) oli itävaltalainen säveltäjä, pianisti ja kapellimestari.
Wilhelm Kienzl syntyi Waizenkirchenissä Ylä-Itävallassa ja muutti vuonna 1860 perheineen Graziin. Hän opiskeli musiikkia Grazissa, Prahassa, Leipzigissa, Wienissä sekä Weimarissa Franz Lisztin johdolla. 1870-luvulta lähtien Kienzl kierteli pianistina ja kapellimestarina ympäri Eurooppaa. Vuonna 1917 hän muutti Wieniin.
Kienzlin ensimmäinen vaimo oli Lili Hoke, joka kuoli Wienissä vuonna 1919. Vuonna 1921 Kienzl meni uusiin naimisiin Henny Bauerin kanssa, joka sanoitti säveltäjän kolme viimeistä oopperaa.
Wilhelm Kienzlin tuotantoon kuuluu muiden muassa oopperoita, kamarimusiikkia, pianokappaleita ja vokaalimusiikkia.
Ville Larinto

| Ville Larinto |
| --- | --- |

Henkilötiedot
Syntynyt: 11. huhtikuuta 1990 (ikä 34) Lahti, Suomi
Mäkihyppääjä
Seura:  Lahden Hiihtoseura
Suksimerkki:  Fischer
Maailmancup
Kaudet:  2007– 2017
Voitot:  1
Palkintokorokkeella:  5
 Tietolaatikko päivitetty 4. toukokuuta 2018 
Ville Larinto (s. 11. huhtikuuta 1990 Lahti) on suomalainen uransa lopettanut mäkihyppääjä, joka edusti Lahden Hiihtoseuraa.
Larinto hyppäsi ensimmäisen maailmancup-osakilpailunsa Kuusamossa 1. joulukuuta 2007 sijoittuen 36:nneksi. Engelbergin kilpailuissa ennen joulua hän oli sijoilla 48 ja 41. Vuodenvaihteessa 2007–2008 Larinto osallistui ensimmäisen kerran Keski-Euroopan mäkiviikolle. Hän osallistui kahteen ensimmäiseen kilpailuun ja saavutti Oberstdorfissa uransa ensimmäiset maailmancup-pisteet sijoituttuaan 29:nneksi. Garmisch-Partenkirchenin kuuluisasta uudenvuodenpäivän kilpailusta hän sen sijaan karsiutui.
Kaudella 2008–2009 Larinto voitti normaalimäen Suomen mestaruuden ja nuorten maailmanmestaruuspronssia. Ensimmäisen maailmancupin palkintosijan hän saavutti Trondheimissa joulukuussa 2008 oltuaan toinen. Viikkoa myöhemmin Larinto oli kolmas Pragelatossa. Tammikuussa 2009 hän sijoittui kolmanneksi Whistlerin kilpailussa vaikka kaatui toisen kierroksen hyppynsä.. Liberecin MM-kilpailuissa 2009 Larinto oli normaalimäessä seitsemäs ja suurmäessä 12:s.
Ensimmäisen maailmancupin osakilpailuvoittonsa Larinto saavutti Kuopiossa 1. joulukuuta 2010. Myöhemmin samalla kaudella hän sijoittui toiseksi Lillehammerin jälkimmäisessä osakilpailussa. Loukkaannuttuaan mäkiviikolla Garmisch-Partenkirchenin osakilpailussa 1. tammikuuta 2011 Larinto joutui jättämään kauden kesken polven eturistisiteen katkettua. Hän palasi mäkeen Salpausselän Kisoissa 3. maaliskuuta 2012 joukkuemäessä.
Larinto lopetti uransa mäkihyppääjänä keväällä 2018.
Vähä Madesjärvi

| Vähä Madesjärvi |
| --- | --- |
 Vähä Madesjärvi heinäkuun 2012 tulvan aikaan.
Valtiot:  Suomi 
Paikkakunta:  Jalasjärvi
Koordinaatit:  62°18′30″N, 23°02′13″E
Vesistöalue ja valuma-alueen tietoja
Laskujoki:  Madesluoma
Järvinumero:  42.082.1.002 
Mittaustietoja
Pinnankorkeus:  142,5 m 
Pinta-ala:  0,56793 km²
 fiVähä Madesjärvi 
Vähä Madesjärvi on pieni järvi Kurikan kunnan eteläosassa entisen Jalasjärven kunnan alueella. Pinta-alaa järvellä on 0,56793 neliökilometriä, ja se on Kyrönjoen valuma-alueen 22. suurin järvi. Järven pinnankorkeus on 142,5 metriä. Vähältä Madesjärveltä lounaaseen sijaitseva Iso Madesjärvi laskee vetensä luomaa pitkin Vähään Madesjärveen. Vähä Madesjärvi laskee vetensä Madesluomaan.
Järven lounaisrannalla, Kylmälahden rannalla sijaitsee 160-metrinen Madesvuori. Järven itärannalla sijaitsee puolestaan 160 metriä korkea Välivuori. Välivuoren takana sijaitsee Kolhonjärvi.
Aiheesta muualla

Ilmakuvia Vähä Madesjärvestä ja Kolhonjärvestä (Arkistoitu – Internet Archive)
Where from Here (Jonas and I -yhtyeen albumi)

| Where from Here Jonas and I |
| --- | --- | --- |

Studioalbumin tiedot
 Julkaistu: 24. syyskuuta 2021
 Tyylilaji: indie folk folk rock pop
 Kesto: 31.39
 Levy-yhtiö: Humu Records
Jonas and I:in muut julkaisut
| These Days 2016 | Where from Here 2021 |   |
Where from Here on suomalaisen Folkpop -yhtye Jonas and I:n toinen studioalbumi, jonka julkaisi Humu Records 24. syyskuuta 2021.
Kappaleet

Start Again – 0.47
I'll Be Free – 3.12
Love – 3.40
Dreaming – 4.01
Shouts of the Coal Mine – 3.11
The Game – 3.45
Foxes – 3.21
Where From Here – 3.53
Yellow Walls – 5.43
Arvostelut

Desibeli.net:
Wilhelm Kukkonen

Wilhelm Kukkonen (9. tammikuuta 1843 Rautalampi – 11. heinäkuuta 1908 Rautalampi) oli suomalainen kansakoulunopettaja ja toimittaja.
Kukkosen vanhemmat olivat talollinen Gabriel Kukkonen ja Helena Gustaava Närhi. Hän oli naimisissa Maria Konttisen kanssa.
Kukkonen kävi Leväsen maanviljelyskoulun 1860–1863 ja Jyväskylän opettajaseminaarin 1863–1867. Kukkonen oli aluksi opettajana Varkauden ja Huutokoskien ruukkien kansakouluissa. Vuonna 1871 hänestä tuli Kuopion kaupungin työväen poikakoulun opettaja ja vähän myöhemmin Kuopion poikakansakoulun opettaja ja johtaja. Kukkonen erotettiin johtajan virasta 1891 sopimattoman käytöksen vuoksi ja vuonna 1892 hän pyysi itse eroa opettajan virasta sairaalloisuuden vuoksi.
Kukkonen oli Kuopiossa ilmestyneen sanomalehti Tapion päätoimittajana 1875–1879. Hänellä oli myös kirjakauppa Kuopiossa.
Teoksia

Vanhan sunnuntaikoulun opettajan mietteet. 1878
Ya

Ya tarkoittaa seuraavia:
joktoampeeri, tunnus yA, sähkövirran yksikkö
jotta-ampeeri, tunnus YA, sähkövirran yksikkö
ya, katakana-merkki ヤ ja hiragana-merkki や, japanin kielen kana-merkki
yā’ (ي), arabialainen kirjain
YA, espanjalainen sanomalehti
Yeti Airlines, IATA-koodi YA, lentoyhtiö
Yliopiston Apteekki, YA, suomalainen apteekkiketju
YA-tuotesarja, Yliopiston Apteekin tuotesarja
YA naturae, Yliopiston Apteekin luonnonkosmetiikkasarja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ya”, voi hakea sivunnimihaulla, laajalla sivunnimihaulla tai tekstihaulla.
Yaacov Agam

Yaacov Agam
Agam's Fire and Water Fountain Tel Aviv 2015
Yaacov Agam (hepr. ‏יעקב אגם‎) (s. 11. toukokuuta 1928) on israelilainen kuvanveistäjä ja taidemaalari. Hänet tunnetaan pääasiassa ansioista optisen ja kineettisen taiteen alalla.
Agam syntyi Rishon LeZionissa uskonnolliseen perheeseen. Hän opiskeli aluksi Bezalelin taideakatemiassa Jerusalemissa ja muutti sitten Zürichiin sekä Pariisiin, jonne hän asettui. Hänen ensimmäinen oma näyttelynsä pidettiin Galerie Gravenissa 1953, ja hänen onnistui vakiinnuttaa asemansa kineettisen taiteen pioneerina parissa vuodessa.
Agamin tunnetuimpia yksittäisiä teoksia ovat Double Metamorphosis III (1965) ja Visual Music Orchestration (1989). Lisäksi hänen työnsä jälkiä ovat suihkulähteet Pariisin La Défensessä (1975) ja Tel Avivin Dizengoffin aukiolla (1986).
Agamille myönnettiin vuonna 1996 Unescon Jan Amos Comenius -mitali.
Ville Suokkaan viimeinen reissu

| Ville Suokkaan viimeinen reissu |
| --- | --- |
Ohjaaja:  Kai Lehtinen
Tuottaja:  Asko Apajalahti
Valmistustiedot
Valmistusmaa:   Suomi
Tuotantoyhtiö:  Apajalahti Oy
Alkuperäiskieli:  suomi
Infobox OKNimi-testi OK: 
Ville Suokkaan viimeinen reissu on Kai Lehtisen ohjaama, tuotantovaiheessa oleva elokuva.
Elokuva kertoo Mannerheim-ristin ritari, kaukopartiomies ja vääpeli Viljo ”Ville” Suokkaan viimeisestä tiedusteluretkestä vihollisen linjojen taakse.
Elokuvasäätiö myösi elokuvalle 15 000 euroa kehittämistukea. Kuvaukset on tarkoitus aloittaa vuoden 2014 keväällä.
Vuoden tulokas (SHL)

Michael Nylander pääsi jo tulokaskautensa päätteeksi MM-kilpailuihin, voitti maailmanmestaruuden ja suuntasi seuraavaksi kaudeksi NHL:ään. Hän voitti kauden aikana myös alle 20-vuotiaiden MM-kilpailujen pistepörssin ja hänet valittiin turnauksen parhaaksi hyökkääjäksi.
Mikael Tellqvistin ensimmäinen kausi Djurgårdenin ykkösmaalivahtina päättyi Ruotsin-mestaruuteen sekä valintaan MM-joukkueeseen ja Ruotsin tähdistökentälliseen.
Henrik Zetterberg ylsi nousijajoukkue Timrå IK:ssa tehoilla 15+31=46 pistepörssin jaetulle neljännelle sijalle. Hän saavutti kauden päätteeksi myös Guldpuckenin, MM-pronssia ja valinnan Ruotsin tähdistökentälliseen.
Nicklas Bäckström sai tulokaskautensa päätteeksi paikan Ruotsin maailmanmestaruuden voittaneesta joukkueesta ja hänet varattiin koko NHL:n varaustilaisuuden neljäntenä pelaajana kesällä 2006.
Nuorimpana palkinnon voittanut Victor Hedman varattiin koko NHL:n varaustilaisuuden toisena pelaajana John Tavaresin jälkeen kesällä 2009.
Jacob Markström voitti vuoden tulokkaan tittelin lisäksi myös parhaalle maalivahdille annettavan Honken Trophyn sekä MM-pronssia ja valinnan Ruotsin tähdistökentälliseen.
Swedish Hockey Leaguen vuoden tulokkaana (ruots. Årets nykomling/rookie) palkitaan vuosittain nuori pelaaja neljästä ehdokkaasta. Se jaettiin ensimmäisen kerran kaudella 1989–1990. Palkinnon saaja on voinut olla myös SHL:ssä (Elitserien vuoteen 2013) läpimurron tehnyt pelaaja ja hänellä on voinut olla jo täyden SHL-kauden verran kokemusta, kuten Daniel Larssonilla, Victor Hedmanilla ja Johan Larssonilla. Kaudella 2011–2012 tanskalaismaalivahti Frederik Andersen oli kaikkien aikojen ensimmäisenä ulkomaalaispelaajana ehdolla palkinnon saajaksi.
Palkinnon saajat

| Kausi | Joukkue | Pelaaja | Pelipaikka | Kansalaisuus |
| --- | --- | --- | --- | --- |
| 1989–1990 | Frölunda HC | Patrik Carnbäck | H |  Ruotsi |
| 1990–1991 | Djurgårdens IF | Tommy Söderström | MV |  Ruotsi |
| 1991–1992 | AIK IF | Michael Nylander | H |  Ruotsi |
| 1992–1993 | Rögle BK | Kenny Jönsson | P |  Ruotsi |
| 1993–1994 | Färjestad BK | Mats Lindgren | H |  Ruotsi |
| 1994–1995 | Djurgårdens IF | Per Eklund | H |  Ruotsi |
| 1995–1996 | Luleå HF | Jan Mertzig | P |  Ruotsi |
| 1996–1997 | Färjestad BK | Niklas Sjökvist | H |  Ruotsi |
| 1997–1998 | Färjestad BK | Pelle Prestberg | H |  Ruotsi |
| 1998–1999 | Leksands IF | David Ytfeldt | P |  Ruotsi |
| 1999–2000 | Djurgårdens IF | Mikael Tellqvist | MV |  Ruotsi |
| 2000–2001 | Timrå IK | Henrik Zetterberg | H |  Ruotsi |
| 2001–2002 | Södertälje SK | Rolf Wanhainen | MV |  Ruotsi |
| 2002–2003 | MODO Hockey | Tobias Enström | P |  Ruotsi |
| 2003–2004 | Frölunda HC | Loui Eriksson | H |  Ruotsi |
| 2004–2005 | Färjestad BK | Oscar Steen | H |  Ruotsi |
| 2005–2006 | Brynäs IF | Nicklas Bäckström | H |  Ruotsi |
| 2006–2007 | Djurgårdens IF | Patric Hörnqvist | H |  Ruotsi |
| 2007–2008 | Djurgårdens IF | Daniel Larsson | MV |  Ruotsi |
| 2008–2009 | MODO Hockey | Victor Hedman | P |  Ruotsi |
| 2009–2010 | Brynäs IF | Jacob Markström | MV |  Ruotsi |
| 2010–2011 | Brynäs IF | Mattias Ekholm | P |  Ruotsi |
| 2011–2012 | Brynäs IF | Johan Larsson | H |  Ruotsi |
| 2012–2013 | HV71 | William Karlsson | H |  Ruotsi |
| 2013–2014 | Frölunda HC | Andreas Johnson | H |  Ruotsi |
| 2014–2015 | Djurgårdens IF | Marcus Sörensen | H |  Ruotsi |
| 2015–2016 | Rögle BK | Ludvig Rensfeldt | H |  Ruotsi |
| 2016–2017 | HV71 | Andreas Borgman | P |  Ruotsi |
| 2017–2018 | Växjö Lakers HC | Elias Pettersson | H |  Ruotsi |
| 2018–2019 | Djurgårdens IF | Emil Bemström | H |  Ruotsi |
| 2019–2020 | Skellefteå AIK | Jesper Frödén | H |  Ruotsi |
| 2020–2021 | Djurgårdens IF | William Eklund | H |  Ruotsi |
Ville Strandman

| Henkilötiedot |
| --- | --- | --- | --- |
Syntymäaika: 20. huhtikuuta 1990 (ikä 34)
Syntymäpaikka: Kuopio, Suomi
Pelipaikka: hyökkääjä
Pituus: 183 cm
Seura
Seura: FC Babylon
Junioriseurat
2002–2009: KuPS
Seurat
| Vuodet | Seura | O | (M) |
| 2009 | KuPS | 5 | (0) |
| 2009 | → Warkaus JK (laina) | 1 | (0) |
| 2010 | JIPPO | 18 | (3) |
| 2010 | → JIPPO/2 | 1 | (1) |
| 2014 | Elo | 3 | (4) |
| 2016 | FC Babylon | 10 | (6) |
| Yhteensä | Yhteensä | 38 | (14) |
 Seurajoukkueuran tilastot kattavat vain kansalliset sarjat, päivitetty 25. helmikuuta 2019.
Ville Strandman  (s. 20. huhtikuuta 1990 Kuopio) on suomalainen jalkapalloilija, joka edustaa Viitosessa pelaavaa FC Babylonia. Hän on pelipaikaltaan hyökkääjä.
Strandman teki Veikkausliiga-debyyttinsä kauden 2009 avausottelussa Helsingin Jalkapalloklubia vastaan Kuopion Palloseuran paidassa.
Wherever I May Roam

| ”Wherever I May Roam” Metallica |
| --- | --- | --- |

Singlen tiedot
 Albumilta: Metallica
 Äänitetty : huhtikuu 1991, One on One Studios, Los Angeles, California
 Julkaistu: 19. lokakuuta 1992
 Formaatti: CDS, MC, LP
 Tekijä(t): James Hetfield, Lars Ulrich
 Tuottaja(t): Bob Rock, James Hetfield, Lars Ulrich
 Tyylilaji: thrash metal
 Kesto: 06.44
 Levy-yhtiö: Elektra
Metallican muut singlet
| ”Nothing Else Matters” 1992 | ”Wherever I May Roam” 1992 | ”Sad But True” 1993 |
Wherever I May Roam on Metallican kappale, joka on yhtyeen vuonna 1991 julkaistun nimikkoalbumin viides kappale. Kappaleen kesto on 06:44, ja se on levyn toiseksi pisin kappale My Friend of Misery kappaleen jälkeen. Kappale on julkaistu singlenä, ja siitä on tehty musiikkivideo. Kappaleen sanoitukset, kuten ensimmäisestä lauseesta "And the road becomes my bride" huomaa, viittaavat kiertue-elämään. Kappale on myös mukana Guitar Hero: Metallica pelissä.
Kappaleet

Wherever I May Roam – 6.42
Fade to Black (Live) – 7.43
Wherever I May Roam – 6.43
Fade to Black (Live) – 7.43
Wherever I May Roam (Demo) – 5.35
Aiheesta muualla

Discogs
Käännös suomeksi
Wilhelm Klinkerfues

Wilhelm Klinkerfues
Ernst Friedrich Wilhelm Klinkerfues (1827–1884) oli saksalainen tähtitieteilijä. Hän oli vuodesta 1855 Göttingenin observatorion observaattori, vuodesta 1868 käytännöllis-tähtitieteellisen osaston johtaja. Klinkerfuesin tärkeimmät työt ovat teoreettisen astronomian alalta ja käsittelevät pyrstötähtien, kaksoistähtien ja kiertotähtien ratamääräyksiä sekä pikkuplaneettojen häiriöitä. Klinkerfuesin ratalaskujen oppikirja oli aikanaan alallaan käytetyimpiä.
Klinkerfues ampui itsensä observatoriossa.
Aiheesta muualla

Kuvia tai muita tiedostoja aiheesta Wilhelm Klinkerfues Wikimedia Commonsissa
Volga-Dnepr Airlines

Volga-Dneprin Antonov An-124 nousemassa Helsinki-Vantaan lentoasemalta.
Volga-Dnepr Airlines (IATA: VI, ICAO: VDA) on Uljanovskissa kotipaikkaansa pitävä venäläinen rahtilentoyhtiö, joka operoi tilauslentoja maailmanlaajuisesti. Yhtiöllä on käytössään maailman suurin Antonov An-124 -laivasto, jolla se pystyy kuljettamaan suuriakin kappaletavaroita eri puolille maailmaa. Yhtiön kotikenttänä toimii Vostotšnyin kansainvälinen lentoasema Uljanovskissa. Toinen yhtiön tärkeä solmukohta on Jemeljanovon lentoasema Krasnojarskissa. Volga-Dneprillä on tytäryhtiö AirBridgeCargo Airlines, joka vastaa säännöllisestä rahtiliikenteestä.
Tunnukset

IATA: VI
ICAO: VDA
Kutsukoodi: Volga-Dnepr
Laivasto

Volga-Dnepr Airlinesin laivasto joulukuussa 2015:
10 Antonov An-124-100
Antonov An-124-300 (40 tilauksessa)
5 Iljušin Il-76TD-90VD
Aiheesta muualla

Volga-Dnepr Airlines (englanniksi)
Vähä Mustajärvi (Urjala)

| Vähä Mustajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Urjala
Koordinaatit:  61°02′00″N, 23°19′23″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarpianjoen valuma-alue (35.28)
Laskujoki:  oja Isoon Mustajärveen 
Järvinumero:  35.287.1.003
Mittaustietoja
Pinnankorkeus:  111,3  m 
Rantaviiva:  1,344 km 
Pinta-ala:  7,218  ha 
 fiVähä Mustajärvi 
Vähä Mustajärvi  on Pirkanmaalla Urjalassa sijaitseva järvi.
Maantietoa

Se sijaitsee Kokemäenjoen vesistössä Vanajaveden–Pyhäjärven alueen Tarpianjoen valuma-alueella. Valuma-alue jaettiin neljännessä jakovaiheessa Nuutajoen valuma-alueeseen, johon järvi kuuluu. Järven vedenpinnan korkeus on 111,3 metriä meren pinnan yläpuolella ja siihen laskee neljä metsäojaa. Järvi itse laskee Isoon Mustajärveen lyhyttä ojaa myöten. Järvien vedenpinnoissa on vain 0,1 metrin korkeusero. Järvi on 550 metriä pitkä, 250 metriä leveä ja sen pinta-ala on 7,2 hehtaaria. Sen rantaviivan pituus on 1,3 kilometriä ja järven rannat ovat autiot. Järvelle pääsee Isolle Mustajärvelle johtavia teitä myöten.
YaST

| YaST |
| --- | --- |


Luoja:  SuSE
Kehittäjä:  SuSE
Kehityshistoria
Vakaa versio:  3.0.11 / 19. marraskuuta 2013
Tiedot
Ohjelmistotyyppi:  Linux-ohjelmien asennustyökalu
Alusta:  Linux
Ohjelmointikielet:  Ruby
Lisenssi:  GPL
Aiheesta muualla
Verkkosivusto
YaST (sanoista Yet Another Setup Tool, "taas yksi asennustyökalu") on SUSE Linux Linux-jakelun ja siihen pohjautuvien jakeluiden asetus- ja paketinhallintatyökalu.
YaST on vapaa ohjelmisto, ja Novell on julkaissut ohjelman GPL-lisenssin alla.
Aiheesta muualla

Kuvia tai muita tiedostoja aiheesta YaST Wikimedia Commonsissa
Vähä Savijärvi

| Vähä Savijärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Valkeakoski
Koordinaatit:  61°16′53″N, 23°55′16″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vanajaveden alaosan alue‎ (35.22)
Laskuoja:  oja Iso Savijärveen 
Järvinumero:  35.222.1.005
Mittaustietoja
Pinnankorkeus:  97,9 m 
Rantaviiva:  1,178 km 
Pinta-ala:  0,06484 km² 
 fiVähä Savijärvi 
Vähä Savijärvi  on Pirkanmaalla Valkeakoskella sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Vanajaveden alaosan alueeseen. Vähä Savijärvi on osa Jumusen–Rauttunselän aluetta.
Maantietoa

Järvi on 450 metriä pitkä, 250 metriä leveä ja sen pinta-ala on 6,5 hehtaaria. Siihen laskee Savijärvenrahkalta kaksi suo-ojaa ja sen laskuoja on kolmas siihen kaivamalla oikastu oja. Laskuoja laskee metrin pudotuksen ja yli 500 metrin jälkeen Iso Savijärven Tuomisenlahteen. Järven rantaviivan pituus on 1,2 kilometriä ja se on pääosin suota. Isokallion ja Vähäkallion seudut ovat kovaa metsämaata niillä sijaitseekin viisi vapaa-ajan asuntoa, pohjoisrannalla on vielä yksi lisää. Niille johtaa tiet seututieltä 130 Pispantallin seudulta.
Historiaa

Vuoden 1959 ja 1976 peruskartoilla järvi oli autio ja sen laskuoja oli koneellisesti kaivettu auki Iso Savijärveen asti. Vuoden 1981 karttaan oli jo merkitty neljä mökkiä ja niille kulkevat tiet, joita oli täydennetty vuoden 1992 karttaan kuudeksi mökiksi. Soille oli nyt kaivettu lisää suo-ojia.
Vuoden tulokas (albumi)

| Vuoden tulokas Rekami & Keemoh |
| --- | --- | --- |

Studioalbumin tiedot
 Julkaistu: 29. marraskuuta 2013
 Formaatti: digitaalinen, CD
 Tyylilaji: rap
 Kesto: 38.22
 Levy-yhtiö: KPC Records
Rekamin muut julkaisut
| 40100 / G-Katu EP 2013 | Vuoden tulokas 2013 |   |
Vuoden tulokas on rap-artisti Rekamin ja tuottaja Keemohin yhteisalbumi, joka julkaistiin digitaalisena 29. marraskuuta 2013. Albumin CD-painos julkaistiin 30. joulukuuta 2013.
Albumin teemana ovat nykyhetkeen liittyvät ilmiöt ja stereotypiat. Levyn nimikkokappaleesta kuvattiin musiikkivideo.
Kappaleet

Intro – 0.27
Vuoden tulokas – 3.04
J.E.V.K. (Jonne elää vain kerran) – 4.18
Paras vuos – 4.13 (mukana Gettomasa)
Tee diili – 3.15
Mies – 3.07
Niemine (Ja LA Kingsin musta pelipaita) – 3.38
Buzz Killington – 3.21
Kämppikset – 4.26 (mukana Are)
Edellee hengis – 5.07 (mukana Haamu, Soul Valpio & Super Janne)
Gyl gyl (Iso keitto) – 3.26
Arvostelut

Tuoreet Platat:
World Rally Car

Citroen Xsara WRC oli Citroënin tehdaskalustona MM-sarjassa vuosina 2001–2006.
Subaru Impreza WRC (2005).
World Rally Car eli WRC on ralliautojen luokka, jonka kansainvälinen autoliitto FIA kehitti siten, että tiettyjen osien oli oltava peräisin tuotantomallista. WRC-luokka korvasi A-ryhmän vuonna 1997 ja WRC-luokka korvattiin Rally1-luokan autoilla kaudella 2022.